**Көркем әдебиет стилі** - проза, поэзия, драматургия салаларында жазылған көркем шығармалардың стилі (тілі). Көркем әдебиет стиліне тән бірнеше ерекшеліктер бар. Солардың бірі - тіл байлығы. Көркем шығармаларда қолданылмайтын сөздер мен сөз тіркестері, фразеологизмдер аз. Кез келген шығарма тек қана авторлық баяндаудан ғана емес, кейіпкер тілінен де тұрады. Ал кейіпкерлер әр жастағы, әр мамандықтағы, әр дәрежедегі білімді адамдар болып келетіндігі белгілі. Сондықтан да көркем шығармада кәсіби сөздер де, жергілікті тіл ерекшеліктері де, жаргондық сөздер де ұшырасып отырады. Көркем әдебиет стилінің екінші ерекшілігі - оның көп стильді болып келетіндігі. Мұның мәнісі қай жанрда жазылған шығарма болса да, онда тіл арқылы қарым-қатынас құралдарының барлық түрінің қолданылуында, яғни ауызекі сөйлеу тіліне қоса, публицистикалық, ғылым, ресми стильдердің элементтері осы стильде әр түрлі ыңғайда ұшырасып отырады. Көркем әдебиет стилінің тағы бір ерекшілігі бұл стильде орындалатын еңбектердің басты міндеті эстетикалық тәрбие беретіндігімен тығыз байланысты болып келеді. Екінші сөзбен айтқанда, көркем шығармада сөздің эстетикалық қуаты, сөздің бейнелілігі алғашқы орынды алады. Сондықтан да троптардың және фигуралардың барлық түрлері басқа стильдерге қарағанда Көркем әдебиет стилінде барынша мол жұмсалады. Көркем әдебиет стилінің функциональдық стильдер жүйесінде алатын орнына қатысты әр қилы пікірлер айтылып жүр. Стилистердің бір тобы (Л. Н. Максимов, Н. М. Шанский, Н. А. Мещерский, К. А. Панфилов т. б.) көркем әдебиет тілін функциональдық стильдерден тыс, мүлдем бөлек тілдік құралдар жүйесі деп қараса, P. А. Будагов, А. И. Ефимов, И. Р. Гальперин, Э. Г. Ризель, М. Н. Кожина, Б. Н. Головин, A. Н. Васильева, Д. Э. Розенталь, A. Н. Гвоздев сияқты ғалымдар Көркем әдебиет стилін басқа стильдермен *"терезесі тең"*, себебі көркем әдебиет те тіл қолданудың аясы болып табылады әрі әлеуметтік қызмет атқаруға қатынасады, ал эстетикалық қызметі сол әлеуметтік қызметтің бірі деп санайды.

  

Көркем әдеби стиль – белгілі бір белгілермен, элементтермен, тәсілдермен танылатын және сипатталатын суретшінің өз шығармасында бейнелеу тәсілі. Көркем стильді кескіндеме, мүсін, сәулет, әдебиет, музыка, т.б. сияқты белгілі бір өнермен байланыстыруға болады және әр стильдің өзіне тән ерекшеліктері болады.

Көркем стиль реалистік, импрессионистік, абстрактілі, сюрреалистік, классикалық, модернистік және т.б. Әрбір стильдің өзіндік ерекшеліктері бар, олар кескінделген заттардың немесе субъектілердің пішінін, түсін, текстурасын, композициясын және сипаттамаларын таңдаумен анықталады.

Суретшілер стильді жеке ерекшеліктеріне, шығармашылық қалауы мен мақсаттарына байланысты таңдайды. Олар өз мансабында бір стильді қолдана алады немесе стилін өзгертіп, жұмысында әртүрлі уақытта әртүрлі тәсілдер мен әдістермен тәжірибе жасай алады.

Көркем әдеби стильдің маңызы өте зор, өйткені ол суретшіге өзінің бірегейлігін, өзіндік ерекшелігін көрсетуге және оның идеяларын, эмоцияларын және ойларын өнерге аударуға көмектеседі. Ол сондай-ақ суретші шығармашылығының бағасы мен танылуын анықтайтын негізгі фактор бола алады.

Дереккөздер
-----------

1. ↑  Қазақ тілі. Энциклопедия. Алматы: Қазақстан Республикасы Білім, мәдениет және денсаулық сақтау министрлігі, Қазақстан даму институты, 1998 жыл, 509 бет. ISBN 5-7667-2616-3